นากรักมาก ม๊ากมาก

นากรักมาก ม๊ากมาก เป็นภาพยนตร์ไทยแนวตลกโรแมนติก ภาพยนตร์เกิดขึ้นจากความร่วมมือของแบล็คดรากอน เอ็นเตอร์เทนเม้นท์, เนชั่นกรุ๊ป และทรานส์ฟอร์เมชั่น ฟิล์ม ภาพยนตร์กำกับโดยชูศักดิ์ เอี่ยมสุข และอำนวยการสร้างโดยเพ็ชรทาย วงษ์คำเหลา ภาพยนตร์นำแสดงโดยนริลญา กุลมงคลเพชร, พีรวัส แสงโพธิรัตน์, ชูศักดิ์ เอี่ยมสุข, พงษ์ศักดิ์ พงษ์สุวรรณ, เพ็ชรทาย วงษ์คำเหลา, รัศมีแข ฟ้าเกื้อล้น, และชูเกียรติ เอี่ยมสุข ภาพยนตร์มีที่มาจาก แม่นากพระโขนง ซึ่งดัดแปลงโครงเรื่องว่าแม่นากกลับชาติมาเกิดเพื่อตามหารักแท้เสาร์สด - ‘ญดา-คริส’สร้างตำนานรัก ‘หม่ำ-เท่ง-โหน่ง’กระตุ้นต่อมฮา – ข่าวสด

 เรื่องย่อภาพยนตร์ 
ปื๊ด ผู้กำกับหน้าเก่า ร่วมมือกับอังเคิล ผู้ช่วยผู้กำกับ สร้างภาพยนตร์ใหม่จากตำนานรักอมตะ "นางนาก" แต่นางนากตัวจริงกลับชาติมาเกิดมาเล่นภาพยนตร์ด้วยตัวเอง พร้อมภารกิจตามหา "มาก" ที่กลับชาติมาเกิดเป็นคริส นักแสดงขวัญใจมหาชนที่ได้มาแสดงภาพยนตร์ใหม่ร่วมกันเรื่องย่อ นากรักมาก ม๊ากมาก – ทรูไอดี

 นักแสดง 
 นริลญา กุลมงคลเพชร รับบทเป็น นาก
 พีรวัส แสงโพธิรัตน์ รับบทเป็น คริส (ปัจจุบัน), มาก (อดีต)
 ชูศักดิ์ เอี่ยมสุข รับบทเป็น ปื๊ด
 พงษ์ศักดิ์ พงษ์สุวรรณ รับบทเป็น อังเคิล
 เพ็ชรทาย วงษ์คำเหลา รับบทเป็น เคน
 รัศมีแข ฟ้าเกื้อล้น รับบทเป็น ผู้จัดการของคริส
 ชูเกียรติ เอี่ยมสุข รับบทเป็น สตันท์โค้ช
 พัสกร พลบูรณ์ รับบทเป็น สาลี่

 ผลตอบรับ 
ผู้วิจารณ์เห็นว่า ภาพยนตร์เรื่องนี้ เป็นเรื่อง "แม่นากฉบับตีความใหม่" แนวรอมคอมแฟนตาซี พ่วงมาด้วยการสืบสานตำนานกับการรวมตัวอีกครั้งของแก๊งสามช่าในรอบ 15 ปีรีวิวหนัง "นากรักมาก ม๊ากมาก" เลิฟเลี่ยนหวานเจี๊ยบ กับตำนาน หม่ำ-เท่ง-โหน่ง ที่ฆ่าไม่ตาย – ทรูไอดี นักวิจารณ์จากเดลินิวส์ เห็นว่า ภาพยนตร์เรื่องนี้ "ไม่ได้สมบูรณ์แบบไร้ที่ติ" มีกลิ่นอายของละครเย็น หรือละครก่อนข่าว แต่ด้วยโครงเรื่องที่เข้าใจง่าย เข้าถึงคนดูได้ไม่ยาก และการแสดงที่ลงตัวของเหล่านักแสดง จึงทำให้หนังเรื่องนี้มีเสน่ห์ที่ชวนให้ติดตามนากรักมาก ม๊ากมาก : แม่นากเวอร์ชั่นน่ารักสุดพลัง – เดลินิวส์ อย่างไรก็ดี ภาพยนตร์เรื่องนี้ได้ฉายในช่วงวิกฤตการณ์ชายแดนไทย–กัมพูชา โรงภาพยนตร์ในเครือเอสเอฟ ซีเนม่าและเมเจอร์ ซีนีเพล็กซ์ ร่วมกับแบล็คดรากอน เอ็นเตอร์เทนเม้นท์จึงจัดรอบฉายพิเศษระหว่างวันที่ 25–26 กรกฎาคม พ.ศ. 2568 ซึ่งรายได้ทั้งหมดจะนำไปช่วยเหลือ โรงพยาบาล และประชาชนผู้ได้รับผลกระทบจากเหตุการณ์“นากรักมาก ม๊ากมาก” เปิดรอบฉายทั่วประเทศ นำรายได้ทั้งหมดโดยไม่หักค่าใช้จ่ายช่วยเหลือ ร.พ.และประชาชนที่ได้รับผลกระทบสถานการณ์ไทย-กัมพูชา – ผู้จัดการเอส เอฟ จัดฉาย “นากรักมากม๊ากมาก” มอบรายได้ช่วยสถานการณ์ชายแดน – กรุงเทพธุรกิจ

 อ้างอิง 

หมวดหมู่:ภาพยนตร์ตลกไทย
หมวดหมู่:ภาพยนตร์ภาษาไทยในคริสต์ทศวรรษ 2020
หมวดหมู่:ภาพยนตร์ไทยที่ออกฉายในปี พ.ศ. 2568
หมวดหมู่:ภาพยนตร์แนวสุขนาฏกรรมแฟนตาซีไทย
หมวดหมู่:ภาพยนตร์ภาษาไทย